.

Na temelju članka 9. stavka 2. i članka 10. stavka 2. Zakona o savjetima mladih („Narodne novine“ broj 41/14), članka 6. Odluke o osnivanju Savjeta mladih Općine Krnjak (Službeni glasnik Općine Krnjak 04/14) i članka 36. stavka 1. točke 23. Statuta Općine Krnjak („Glasnik Općine Krnjak“ broj 2/20., 2/21. i 4/21.), Općinsko vijeće Općine Krnjak objavljuje:

**JAVNI POZIV**

**za isticanje kandidatura za članove/članice i njihove zamjenike/zamjenice Savjeta mladih Općine Krnjak**

**I.**

Ovim pozivom pokreće se postupak izbora za članove/članice  i njihove zamjenike/zamjenice Savjeta mladih Općine Krnjak (dalje u tekstu: Savjet mladih).

Savjet mladih je savjetodavno tijelo Općine Krnjak koje promiče i zagovara prava, potrebe i interese mladih na lokalnoj razini.

Izrazi koji se koriste u ovom Javnom pozivu, a imaju rodno značenje,  odnose se jednako na muški i ženski rod.

**II.**

Savjet mladih čini 5 (pet) članova i 5 (pet) zamjenika članova, uključujući predsjednika i zamjenika predsjednika.

**III.**

Članove Savjeta mladih i njihove zamjenike bira Općinsko vijeće na temelju pisanih i obrazloženih kandidatura na vrijeme od tri godine.

U Savjet mladih biraju se osobe koje u trenutku podnošenja kandidatura za članstvo u Savjetu mladih imaju od navršenih 15 do navršenih 30 godina života s prebivalištem ili boravištem na području Općine Krnjak.

**IV.**

Pravo predlaganja kandidatura za članove Savjeta mladih i njihove zamjenike imaju:

1. udruge koje su sukladno statutu ciljno i prema djelatnostima opredijeljene za rad s mladima i za mlade,
2. učenička vijeća,
3. studentski zborovi,
4. podmladci političkih stranaka, sindikalnih ili strukovnih organizacija u Republici Hrvatskoj,
5. neformalne skupine mladih koje se sastoje od najmanje 10 mladih s prebivalištem ili boravištem na području Općine (dalje u tekstu: ovlašteni predlagatelji).

Ovlašteni predlagatelji dužni su prilikom isticanja kandidatura za članove Savjeta mladih predložiti i zamjenika za svakoga kandidata za člana Savjeta mladih.

Kada kandidaturu ističe neformalna skupina mladih, za pravovaljanost kandidature za člana Savjeta mladih i njegova zamjenika dužna je prikupiti najmanje 10 potpisa, a kandidaturu potpisuju prva tri po redu potpisnika.

Kod predlaganja kandidata za članove Savjeta mladih ovlašteni predlagatelji trebaju voditi računa o potrebi ravnopravne zastupljenosti osoba oba spola.

**V.**

Sukladno točki I.- IV. Javnog poziva pozivaju se ovlašteni predlagatelji da kandidature za članove Savjeta mladih i njihove zamjenike istaknu  na propisanim obrascima koji su dostupni na mrežnim stranicama Općine ([**https://krnjak.hr/**](https://krnjak.hr/) ) pod objavom „JAVNI POZIV za isticanje kandidatura za članove/članice i njihove zamjenike/zamjenice Savjeta mladih Općine Krnjak“ i to:

* Obrazac1. Prijedlog kandidata za člana i zamjenika člana Savjeta mladih Općine Krnjak, uz koji se prilaže obrazac
* Obrazac 2. Očitovanje o prihvaćanju kandidature za člana i zamjenika člana Savjeta mladih Općine Krnjak

a ukoliko je predlagatelj neformalna skupina mladih:

* Obrazac 1. Prijedlog kandidata za člana i zamjenika člana Savjeta mladih Općine Krnjak –predlagatelj – neformalna skupina mladih uz koji se prilaže
* Obrazac 2. Očitovanje o prihvaćanju kandidature za člana i zamjenika člana Savjeta mladih Općine Krnjak te
* Obrazac 3. Obrazac za prikupljanje potpisa predlagatelja – neformalne skupine mladih.

Uz kandidaturu obvezno je priložiti:

* životopis kandidata (za člana i zamjenika člana),
* presliku osobne iskaznice (obostrano) ili uvjerenje o prebivalištu/boravištu ne starije od 30 dana,

**VI.**

Rok za podnošenje prijava je 15 dana od dana objave javnog poziva na mrežnim stranicama Općine. Kandidature se dostavljaju u pisarnicu Općine Krnjak, Krnjak 5, 47242 Krnja ili se šalju poštom preporučeno na adresu Općine: Općina Krnjak, Krnjak 5, 47242 Krnjak, s naznakom „JAVNI POZIV za isticanje kandidatura za članove/članice i njihove zamjenike/zamjenice Savjeta mladih Općine Krnjak“.

**VII.**

Nakon zaprimanja kandidatura za članove i zamjenike članova Savjeta mladih, Odbor za izbor, imenovanja i administrativne poslove Općinskog vijeća Općine Krnjak obavlja provjeru formalnih uvjeta prijavljenih kandidata te u roku od 15 dana od isteka roka za podnošenje prijava sastavlja izvješće o provjeri formalnih uvjeta i utvrđuje popis važećih kandidatura.

Izvješće o provjeri formalnih uvjeta i popis važećih kandidatura objavljuju se na mrežnim stranicama Općine i dostavljaju Općinskim vijećnicima.

Općinsko vijeće na prvoj sjednici nakon objave popisa važećih kandidatura raspravlja izvješće o provjeri formalnih uvjeta i s popisa važećih kandidatura tajnim glasovanjem bira članove i zamjenike članova Savjeta mladih.

Rezultati izbora za članove i zamjenike članova Savjeta mladih objavljuju se na mrežnim stranicama Općine i na oglasnoj ploči Općine Krnjak.

**VIII.**

Ovaj Javni poziv objavit će se na web stranici Općine Krnjak ([**https://krnjak.hr/**](https://krnjak.hr/) ) i na oglasnim pločama Općine Krnjak.

**PREDSJEDNIK**

Rade Grijaković